กินยาคุมมานานแล้วครับกินได้เกือบปีแล้ว ยาคุมแบบแผง 28 เม็ด ของแอนนา เม็ดยาจะมีอยู่ 21 เม็ด 7 เม็ดจะเป็นเม็ดแป้งใช้ไหมครับ เมื่อวันจันทร์ กับ อังคารลืมกิน แต่วันพุธกินอยู่ แล้ว วันพฤหัสก็กินเม็ดที่ 21 เป็นเม็ดยา แล้วมีเพศสัมพันธ์กันไม่ได้ใส่ถุงยางหลั่งใน แบบนี้จะท้องไหมครับ แล้ว ต้องกินยาคุมฉุกเฉินไหมครับ
สวัสดีค่ะ หากลืมทานยาคุมกำเนิดไป 2 วัน คือวันจันทร์และอังคาร แล้วได้มาทานในวันพุธ และพฤหัส ซึ่งเป็นเม็ดที่ 20 และ 21 แล้วได้มีเพศสัมพันธ์ไป ประสิทธิภาพในการป้องกันการตั้งครรภ์ของยาคุมก็อาจลดลง โอกาสในการตั้งครรภ์ก็จะมีเพิ่มขึ้น ดังนั้น อาจพิจารณาทานยาคุมฉุกเฉินไปค่ะแล้วในวันศุกร์วันต่อไป แนะนำให้เริ่มทานยาคุมแผงใหม่ต่อเลย โดยไม่ต้องทานยาเม็ดแป้งอีก 7 เม็ดที่เหลือ เพื่อให้การออกฤทธิ์ของยาเป็นไปอย่างต่อเนื่องต่อไปก่อนค่ะ ทั้งนี้ ในช่วง 7 วันหลังจากนี้ ก็ควรงดการมีเพศสัมพันธ์ไปก่อนด้วยค่ะ และประจำเดือนในรอบนี้ ก็จะไม่มา แต่ก็ไม่ได้หมายความว่าจะเกิดการตั้งครรภ์ขึ้นแต่อย่างใดค่ะ และเมื่อเริ่มทานยาแผงใหม่ไปแล้ว ก็ให้ทานจนครบ 28 เม็ดเช่นเดิมค่ะหรือหากยังไม่ต้องการเริ่มแผงใหม่เลยในวันศุกร์นี้ และต้องการจะทานเม็ดแป้ง เพื่อให้ประจำเดือนมา ก็สามารถทำได้ เพียงแต่ในช่วงที่ทานยาเม็ดแป้ง 7 วัน ควรงดการมีเพศสัมพันธ์ และเมื่อเริ่มทานยาแผงใหม่ ก็ควรงดการมีเพศสัมพันธ์ในช่วง 7 เม็ดแรกของการทานยาด้วย คือรวมเป็น 14 วันที่ควรงดการมีเพศสัมพันธ์ เพื่อรอให้ยาคุมได้เริ่มต้นออกฤทธิ์ใหม่ก่อนค่ะ